ประเทศไทยใน พ.ศ. 2488

เหตุการณ์ที่เกิดขึ้นใน พ.ศ. 2488 (ค.ศ. 1945) ในประเทศไทย เป็นปีที่ 164 แห่งกรุงรัตนโกสินทร์ และเป็นปีที่ 11 ในรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร

ผู้นำ 
 พระมหากษัตริย์: สมเด็จพระเจ้าอยู่หัวอานันทมหิดล
 ผู้สำเร็จราชการแทนพระองค์: ปรีดี พนมยงค์ (จนถึง 20 กันยายน)
 นายกรัฐมนตรี:
 ควง อภัยวงศ์ (คณะราษฎร) (จนถึง 31 สิงหาคม)
 ทวี บุณยเกตุ (คณะราษฎร) (31 สิงหาคม – 17 กันยายน)
 หม่อมราชวงศ์เสนีย์ ปราโมช (เสรีไทย) (ตั้งแต่ 17 กันยายน)
 สภาผู้แทนราษฎร: ชุดที่ 3 (จนถึง 15 ตุลาคม)
 ประธานสภาผู้แทนราษฎร: 
 พระยามานวราชเสวี (แต่งตั้ง) (จนถึง 26 มิถุนายน)
 พระยามานวราชเสวี (แต่งตั้ง) (29 มิถุนายน - 15 ตุลาคม)
 ประธานศาลฎีกา: พระยาลัดพลีธรรมประคัลภ์ (ก่อนวันที่ 23 มกราคม ใช้ชื่อ "วงษ์ ลัดพลี")
 เจ้าผู้ครองประเทศราช
 นครจัมปาศักดิ์: เจ้ายุติธรรมธร
 นครเชียงตุง: เจ้าฟ้าสิริสุวรรณราชยสสรพรหมลือ (จนถึง 22 กันยายน)
 รัฐกลันตัน: สุลต่านอิบราฮิม (จนถึง 2 กันยายน)
 รัฐตรังกานู: สุลต่านอาลี ชะฮ์ (จนถึง 2 กันยายน)
 รัฐไทรบุรี: สุลต่านบัดลีชะฮ์ (จนถึง 2 กันยายน)
 รัฐปะลิส: รายาซัยยิด ฮัมซาห์ (จนถึง 2 กันยายน)

มกราคม 
 2 มกราคม -  การทิ้งระเบิดจังหวัดพระนครในสงครามโลกครั้งที่สอง : สะพานพระราม 6 ถูกทำลายจากการทิ้งระเบิดของเครื่องบินฝ่ายสัมพันธมิตรเป็นครั้งแรก

เมษายน 
 14 เมษายน - การทิ้งระเบิดจังหวัดพระนครในสงครามโลกครั้งที่สอง : เครื่องบินทิ้งระเบิดของสหรัฐ ถล่มกรุงเทพมหานคร ทำให้โรงไฟฟ้าวัดเลียบและวัดราชบุรณราชวรวิหาร (พระอารามหลวง) ถูกทำลายพินาศสิ้น

กรกฎาคม 
 30 กรกฎาคม - รัฐบาลไทยแต่งตั้งคณะกรรมการอิสลามประจำจังหวัดเฉพาะสี่จังหวัดภาคใต้เป็นครั้งแรก หลังจากมีการฟื้นฟูตำแหน่งเกี่ยวกับศาสนาอิสลาม

สิงหาคม 
 16 สิงหาคม - วันสันติภาพไทย : หลังสงครามโลกครั้งที่สองยุติลง ปรีดี พนมยงค์ ผู้สำเร็จราชการแทนพระองค์ ออกประกาศให้การประกาศสงครามของไทยต่อสหรัฐอเมริกาและราชอาณาจักรบริเตนใหญ่เป็นโมฆะ และคืนดินแดนที่ได้มาระหว่างสงครามคือสหรัฐไทยเดิมและสี่รัฐมาลัยให้อังกฤษ

ธันวาคม 
 5 ธันวาคม - พระบาทสมเด็จพระปรเมนทรมหาอานันทมหิดลเสด็จนิวัตประเทศไทย

แหล่งข้อมูลอื่น 
 ปฏิทินปี 1945 - ประเทศไทย